
	1.
	Noteikumu projekts
V. Pasākuma atbalstāmās darbības un attiecināmās izmaksas
	Iebildums
Lai nodrošinātu horizontālā principa "Vienlīdzība, iekļaušana, nediskriminācija un pamattiesību ievērošana" (turpmāk - HP) īstenošanu praksē un, lai ievērotu ANO Konvencijā par personu ar invaliditāti tiesībām noteikto vienlīdzīgu iespēju un nediskriminācijas principu, aicinām paredzēt attiecināmās izmaksas HP specifisko darbību īstenošanai.
Piemēram, lai nodrošinātu, ka informatīvo pasākumu vai materiālu saturs atbilst piekļūstamības prasībām, proti, lai informācijas saturs būtu piekļūstams, izmantojot vairāk nekā vienu sensoro kanālu, kā arī lai tā būtu labi uztverama personām ar garīga rakstura traucējumiem, lasītprasmes vai uztveres grūtībām, būs nepieciešami zīmju valodas tulku, Braila raksta drukas, vieglās valodas tulkošanas, reāllaika transkripcijas un subtitru nodrošināšanas  pakalpojumi. Lai nodrošinātu vienlīdzīgas iespējas piedalīties pasākumos visiem iedzīvotājiem, ir jāparedz arī atbilstošus risinājumus pasākumu norises infrastruktūras piekļūstamības nodrošināšanai personām ar invaliditāti, personām ar maziem bērniem un senioriem. Gadījumos, ja pasākumiem nav iespējas izmantot piekļūstamas telpas, ir jāparedz izmaksas pandusu, pacēlāju nomai. Savukārt, lai pasākumos vienlīdzīgi var piedalīties personas ar dzirdes traucējumiem, iespējams, būs nepieciešama indukcijas cilpu noma.  Lai integrētu dzimumu līdztiesības un nediskriminācijas principus pētījumu un informatīvo materiālu saturā, būs nepieciešams piesaistīt  ekspertus ar atbilstošām zināšanām un pieredzi, kas izvērtēs informatīvo materiālu saturu atbilstību un integrēs dzimumu līdztiesības principu pētījumu saturā.
 
Piedāvātā redakcija
Pakalpojumu izmaksas horizontālā principa “Vienlīdzība, iekļaušana, nediskriminācija un pamattiesību ievērošana” darbību īstenošanai, tai skaitā ekspertu konsultāciju, pandusu un pacēlāju nomas, indukcijas cilpu nomas, zīmju valodas tulka, Braila raksta drukas, reāllaika transkripcijas, subtitru nodrošināšanas pakalpojumu izmaksas,  kā arī  publicitātes un komunikācijas materiālu izgatavošana un izplatīšana piekļūstamos formātos, nodrošinot to uztveramību ar vairāk kā vienu sensoro kanālu.
	Inese Vilcāne (LM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūgums papildināt anotāciju ar informāciju par paredzētajiem pasākumiem attiecībā uz darba ņēmēju, īpaši gados vecāko, veselības veicināšanu, kas atzīmēti kā mērķa grupa. Kā arī lūgums iekļaut informāciju par starpinstitūciju informācijas apmaiņas procesu par projekta aktivitātēm, lai plānotie pasākumi būtu mērķētāki, pinveidotāki un arī tiktu novērsta darbību dublēšanās dažādos projektos. 
Piedāvātā redakcija
-
	Jolanta Geduša (LM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūgums papildināt anotāciju ar dažiem piemēriem sabiedrības veselības pētījumiem, kurus paredzēts veikt.
Piedāvātā redakcija
-
	Jolanta Geduša (LM)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Aicinām pārskatīt un papildināt situācijas aprakstā sniegto informāciju, konkrētāk raksturojot iedzīvotāju  veselības situāciju un to ietekmējošos aspektus, kā arī 2014.-2020. ES fondu plānošanas periodā veikto ieguldījumu ietekmes novērtējumu, balstoties uz statistikas datiem, pētījumiem vai citiem faktos balstītiem datu avotiem.  Šobrīd sniegtajā situācijas aprakstu lielā mērā veido vispārīgas frāzes par veselības veicināšanas nozīmi, cik būtiski ir mazināt nevienlīdzību, bet nav sniegti konkrēti dati par jau īstenotajiem pasākumiem un to ietekmi uz iedzīvotāju veselības situāciju vai informētību, kas sniegtu skaidrus priekšstatu par situāciju jautājumā. Tāpat aicinām situācijas aprakstā izvairīties no redakcijām "pierādīts, ka", ja vien tam netiek pievienota atsauce uz datu vai apgalvojumu avotu.
 
Piedāvātā redakcija
-
	Agnese Gaile (LM)

	5.
	Anotācija (ex-ante)
8.1.10. uz dzimumu līdztiesību
	Iebildums
Lūdzam papildināt ar informāciju par to kā pasākumi netieši veicinās arī dzimumu līdztiesību, ņemot vērā to, ka viens no galvenajiem mērķiem, kas ar šiem pasākumiem ir nepieciešams panākt, ir mazināt sieviešu un vīriešu paredzamā mūža ilguma atšķirību.
Attiecīgi lūdzam papildināt sadaļu ar vispārīgajām un specifiskajām horizontālā principa "Vienlīdzība, iekļaušana, nediskriminācija un pamattiesību ievērošana" darbībām, kuras sekmēs dzimumu līdztiesību, atbilstoši LM vadlīnijās noteiktajam https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027. 
 
Piedāvātā redakcija
Projektu ietvaros tiks īstenotas darbības, kas netieši veicinās dzimumu līdztiesību, piemēram:
Vispārīgās darbības:
- projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, piemēram, veicinot mazāk pārstāvētā dzimuma piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
Specifiskās darbības:
- tiks nodrošinātas veselības veicināšanas un slimību profilakses programmas, kas vērstas uz atšķirību mazināšanu sieviešu un vīriešu paredzamajā mūža ilgumā;
- tiks īstenoti sabiedrībā valdošo stereotipu un priekšstatu maiņas programmas un pasākumi par sievietes un vīrieša lomām un tām atbilstošu uzvedību attiecībā uz rūpēm par savu veselību un dzīvesveidu;
- tiks nodrošinātas dzimumu līdztiesības ekspertu konsultācijas (vai konsultatīva rakstura pasākumi) izglītojošu programmu satura izvērtēšanai no dzimumu līdztiesības viedokļa (attiecīgi pievienojot dokumentus, piem. konsultāciju protokolus, pakalpojuma līgumus u.c.).
	Agnese Gaile (LM)



